Сочэ зыкъыщывгъэлъэгъуэну фыхуеймэ
Уи къару илъыгъуэмэ, зэфIэкI ббгъэдэлъмэ, ужыджэрмэ, мы хъыбарегъащIэр зыхуэгъэзар уэращ!
XXII ЩIымахуэ Олимп Джэгухэмрэ XI Паралимпийскэ Джэгухэмрэ Сочэ 2014 гъэм зэрыщекIуэкIынум и щэнхабзэ программэм хэтынухэр къыщыхахыну зэхьэзэхуэр къызэIуахащ.
Зэпеуэм и къалэнщ Урысейми нэгъуэщI къэралхэми (Олимп Джэгухэм хэтынухэм ящыщу) я творческэ гуп нэхъыфIхэмрэ уэрэджыIакIуэхэмрэ къыхэхыныр. Зэпеуэм щытекIуэхэр хагъэхьэнущ зи гугъу тщIы щэнхабзэ программэм.
Зэхьэзэхуэр IыхьитIу гуэшауэ щытынущ. Япэм Интернет-IэIэт зэIухакIэ нэхъыфIхэр ягъэнэхуэнущ. ЕтIуанэм щэнхабзэм и лэжьакIуэ цIэрыIуэхэм я советым зэпеуэм и кIэух Iыхьэм нэсахэм ящыщу нэхъыфI дыдэу къалъытауэ щы (гупу е уэрэджыIакIуэу) къыхихынущ.
Зэхьэзэхуэм и хабзэхэм нэхъ куууэ зыщыщывгъэгъуэзэфынущ Щэнхабзэ Олимпиадэм и дунейпсо порталым: www.culture.sochi2014.com
ГЕРАСИМОВЭ Риммэ.
